সাইটোক্রোম
সাইটোক্রোম (ইংরেজি: Cytochrome) হল জারণ-বিজারণ বিক্রিয়ায় সক্রিয় অংশগ্রহণকারী প্রোটিন বিশেষ যাতে একটি হিম থাকে, যার কেন্দ্রে কোফ্যাক্টর হিসাবে একটি কেন্দ্রীয় লোহা পরমাণু থাকে। এরা ইলেকট্রন পরিবহন শৃঙ্খল এবং জারণ-বিজারণ অনুঘটন-এর সাথে জড়িত। এগুলি হিমের ধরন এবং এর বন্ধনের প্রকৃতি অনুসারে শ্রেণিবদ্ধ করা হয়। ইন্টারন্যাশনাল ইউনিয়ন অফ বায়োকেমিস্ট্রি অ্যান্ড মলিকিউলার বায়োলজি (IUBMB) দ্বারা এর চারটি শ্রেণী স্বীকৃত, সাইটোক্রোম এ, সাইটোক্রোম বি, সাইটোক্রোম সি এবং সাইটোক্রোম ডি। সাইটোক্রোম মূলত তার লোহা আয়নটির জারণ অবস্থার ভিত্তিতে (Fe2+ ও Fe3+) জারণ-বিজারণ বিক্রিয়ায় অংশ নেয়। উপরের চারটি ছাড়া সাইটোক্রোমের আরও অনেক রকম শ্রেণিবিভাগ দেখা যায়, যেমন সাইটোক্রোম ও ও সাইটোক্রোম পি৪৫০।